cyanic-selkie/wikianc huggingface dataset:
ვიტიჩიშ მუნიციპალიტეტი
ვიტიჩიშ მუნიციპალიტეტი (Vitichi) — მუნიციპალიტეტი ბოლივიას, პოტოსიშ დეპარტამენტიშ ნორ-ჩიჩასიშ პროვინციას. 2010 წანაშ ეჭარუაშ მუნაჩემეფით მახორობა 9 376 ადამიერს აკმადგინანდჷ. ფართობი 1 715 კმ² რე.
მუნიციპალიტეტი მუშ ჸურეშე კანტონეფო ირთუ.
რესურსეფი ინტერნეტის
კატეგორია:ბოლივიაშ მუნიციპალიტეტეფი
127 სათი
127 სათი (127 Hours) — 2010 წანაშ ბიოგრაფიული, ოდუდსგინალე ფილმი, ნამუშ რეჟისორი რე დენი ბოილი. სიუჟეტი რე ნანდული ისტორია, ალპინისტ აარონ რალსტონიშ გეშა, ნამუსით 2003 წანაშ პირელს კანიონლენდსის, იუტას, ველისპეტით შარობუას ბერქ გიანთხჷ დო ხუთ დღაშე უმოსოს თექ გიჭკადჷ. ფილმიშ სცენარი, ნამუთ დორსხუაფილი რე რალსტონიშ ავტობიოგრაფიულ წინგის „ბერს დო მანგარ დიხაშ შქას“, ორხველნა ბოილს დო საიმონ ბეფოს, ნამუთ ხოლო მუშენდჷ ბოილიშ წოხოლენ ორეჟისორე ნახანდის „დაღარი მილიონერი“. ფილმის თარი როლს არსულენს ამერიკალი არტისტი ჯეიმზ ფრანკო.
სურათიშ პრემიერაქ იჸუ 4 ეკენიას, 5 გერგობათუთას ნიუ-იორკის დო ლოს ანჯელესიშ მუსხირენ კინოთეატრეფს დიჭყჷ თიში ძირაფაქ. 12 გერგობათუთას კინოთეატრეფიშ რიცხვიქ 22-შა მიძინჷ, 19 გერგობათუთას 108-შა, 24 გერგობათუთას 279-შა. მოსოფელიშ კინოთეატრეფს ფილმიშ ედომუშამი გიშულა 2011 წანაშ 28 ღურთუთას რდჷ. ფილმის ჯგირ გჷმოხონარაფაქ აშუ. Rotten Tomatoes-შ მეჯინათ სურათიშ ფასებეფიშ 93% ჯგირი რე.
ოსკარიშ 83-ა დოჯილდაფას ფილმიქ 6 ნომინაცია დეინალჷ, თინეფ შქას საუჯგუშო სურათიშ, ადაპტირებული სცენარიშ დო საუჯგუშო არტისტი ქომოლკოჩიშ კატეგორიას.
სიუჟეტი
აარონ რალსონი 27 წანერი მეშარე რე. თინა იუტაშ შტატის, კანიონლენდსის ბლუჯონ კანიონს შარენს. თის 800 ფუტამი აგბალი გიანთხჷ ხეშა, მუშ გეშათ აარონს ვადაქანცინე. პრობლემას თინა ხოლო ოძინჷ, ნამდა აარონს მითინშა ვადუჩინუ, სოიშა მიშჷნ.
სქოლიო
კატეგორია:2010 წანაშ ფილმეფი კატეგორია:ინგლისურნინამი ფილმეფი კატეგორია:ავტობიოგრაფიეფს დორსხილი ფილმეფი კატეგორია:ოდუდსგინალე ფილმეფი კატეგორია:დენი ბოილიშ ფილმეფი
კატალონია
250px|frame|right|კატალონია [[ესპანეთის]] კატალონია (Nació de Catalunya) — ესპანეთიშ ავტონომიური რეგიონი. ჯოხო შინელი რე 1350 წანაშე. კატალონიარეფიშ ქიანას ჯვეშო უმოსი დიდი ტერიტორია უღუდჷ: ალგერო (სარდინია), ანდორა, პირენეეფიშ ფრანგულ რეგიონი, ბალეარიშ კოკეფი, ვალენსიაშ რეგიონი. კატალონიაშ რეგიონს ასე 4 პროვინცია რე: ბარსელონა, ხერონა, ლერიდა დო ტარაგონა.
რესურსეფი ინტერნეტის
კატეგორია:ესპანეთი კატეგორია:ესპანეთიშ ადმინისტრაციული გოართოიანაფეფი კატეგორია:კატალონია
ჯვ. წ. 1188
— ჯვ. წ. XII ოშწანურაშ ჯვ. წ. 1180-იანეფიშ რანწკო 2-ა წანა. ახალი წანეფიშ ეჭარუაშახ 1188 წანა.
ნაღურა
კატეგორია:
ნაწახნაკა
სკულპტურეფიშ თარი ჟანრი რე — პორტრეტი, ისტორიული, ოჸოფარინე, სიმბოლური, ალეგორიული ამნახანტი, ჩხოლარეფიშ ნახანტი. სკულპტურეფიშ ხანტურული  ამნახანტი რე ონტირონი ფორმაშ გოჭყაფა, პლასტიკური მოდელირაფა (წახნაკუა), სილუეტიშ გოჭყაფა, ფაქტურა, კანკალე შვანს ფერით.
გიშმაგორჷნა მორგვალე სკულპტურას (სტატუა, ბუნეფი, სტატუეტი, ბიუსტი, შილებე შხვადოშხვა განშე გოჯინა) დო რელიეფურს (მუჟანსჷთ ამნახანტი გედგჷ ბირტყას). მონუმენტური სკულპტურა, ძეგლეფი, მონუმენტეფი ურთიართობას რე არქიტექტურულ კუნთხუწკჷმა.
სკულპტურეფიშ აკოდგონალუა შილებე ორდას მეტალი, ქუა, დიხაჭაბუ, ჯა, თაბაშირი დო შხვა. თიში დამუშებაშ მეთოდეფი რე წახნაკუა, ძერწუა, ეშაცხაბარუა, გიშაკვათუა, გიშათოლუა დო შხვა.
ლიტერატურა
კატეგორია:ხელუანობა კატეგორია:ტერმინოლოგია ხელუანობაშ დარგეფს
პაპუა (ინდონეზიაშ პროვინცია)
პაპუა (Provinsi Papua) — ინდონეზიაშ ჟირშე ართ-ართი ავტონომიური პროვინცია (მაართა რე — აჩეჰიშ პროვინცია). პაპუაშ პროვინცია ახალ გვინეაშ ბჟადალ ნორთიშ შანულამ ნორთის იკენს; პროვინციაქ დირსხუ 2003 წანას, ირიან-ჯაიშ დორთუალაშ შედეგო. პროვინციაშ ადმინისტრაციული ცენტრი რე ნოღა ჯაიაპურა.
გეოგრაფია
პაპუაშ პროვინციას ბჟაეიოლშე უხურგანს პაპუ-ახალი გვინეა. პროვინციას მეურს წყარმალუ დიგული.
მახორობა
[[:en:Flag of West Papua|ყარაფი დუდიშული პაპუაშ შილა, თაშნეშე რჩქინელი რე მუჭოთ Morning Star |thumb|left|200px]] პაპუაშ პროვინცია დიდარი რე სასარგებელო დინოხურიშეფით. თე სიდიდარეშ ეიომუშაფალო, ბოლო წანეფს პაპუაშ პროვინციაშა ქიანაშ შხვა პროვინციეფშე მიარე ინდონეზიარქ გინორთჷ დახორალო. ძალამი შხირას, ახალდუნახორინეფი ჟიშე გინმიოჯინენა აკანურ კულტურას დო პაპუასეფი ვაცივილიზაფილო დო აკოსქილადირო კოროცხუნა. პაპუასეფიშ კანკალე ნორთის ვახუჯჷ თინა, ნამჷ-და თინეფიშ ოდაბადექ ინდონეზიაშ კოლონიათ გჷნირთჷნ. დაღარას ორგანიზაფილი პაპუასეფიშ ოუდრუმე მორჩილი ბუნეფი ლჷმენა ინდონეზიაშე პაპუაშ ზოხორინალაშო.
ადმინისტრაციული დორთუალა
პაპუაშ პროვინცია იკათუანს 28 ოლქის (kabupaten) დო 1 ონოღე მუნიციპლიტეტის (kota):
სქოლიო
კატეგორია:ინდონეზიაშ პროვინციეფი
კამა სუტრა
კამა სუტრა (სანსკრიტი. कामसूत्र) რე ჯვეში, ანტიკური ინდური წინგი, ნამუსჷთ ეჭარილი რე ადამიანერიშ სექსუალობა, სქესობური აქტეფი, სექსუალური პოზეფი დო შხვა. კამასუტრა გინოთანგილი რე შხვადოშხვა ნინეფშა.
რესურსეფი ინტერნეტის
კატეგორია:კამასუტრა კატეგორია:ინდური წინგეფი კატეგორია:ეროტიკული წინგეფი
ჯვ. წ. 560
— ახალი წანეფიშ ეჭარუაშახ 560 წანა.
ნაღურა
კატეგორია:
ბრუნეი
ბრუნეი, ედომუშამი ოფიციალური ჯოხოდვალა — სახენწჷფო ბრუნეი-დარუსალამი (მალაი. - Brunei Darussalam, გინოთანგილო შანენს ბრუნეი - შვიდობაშ ორენი) — სახენწჷფო (სასულთანო) ობჟათე-ბჟაეიოლ აზიას, იდვალუაფუ კოკი კალიმანტანიშ (ბორნეო) ოორუე-ბჟადალ წყარპიჯის. უხურგანს ობჟათე-ჩინეთიშ ზუღას დო მალაიზიას. ფართობი — 5,8 ვთშ. კმ². მახორობაშ მუდანობა — 415,717 (2013). ნანანოღა — ბანდარ-სერი-ბეგავანი. ქიანა ერეფიშ წორომაჸალობაშ მაკათური რე.
გეოგრაფიული ორენი
ბრუნეი იდვალუაფუ ობჟათე-ბჟაეიოლ აზიას, კოკი კალიმანტანიშ (ბორნეოშ) ოორუე-ბჟადალი წყარპიჯის დო ჟირო გორთილი გიშართილი აკანიშე აკმოდირთუ, თე აკანეფი ართიანშე გორთილიე მალაიზიაშ ტერიტორიაშ დოხოლაფირო 30 კილომეტრიანი ნორთით. ქიანას ოორუეშე ომძღჷ ობჟათე-ჩინეთიშ ზუღა. ქიანაშ ზუღაშ წყარპიჯი ვაართფერუამი რე, ოორუე-ბჟაეიოლს იდვალუაფუ ბრუნეიშ ჸურე მიარე კოკით, ბჟადალს უმენტაშო ჩე ქვიშამი ქექას გერთელი წყარპიჯიე.
რელიეფი დო გეოლოგიური აკოგაფა
ბჟადალი ბრუნეი — ქჷნდჷრამი რზენიე, ობჟათეთ იდვალუაფუ ლაკადეფი. ქიანაშ ბჟაეიოლი ნორთი აკმოდირთუ წყარპიჯიშ რზენეფშე, ნამუთ ძალამი ჭყენჭყამიე. არძაშე უმაღალაში კონკა — გვალა ბუკით პაგონი (Bukit Pagon), 1850 მ.
წყარიშ რესურსეფი
ქიანას დიდი ტობეფი დო წყარმალუეფი ვაუღუ. წყარმალუეფი — ბრუნეი, ტუდონგი, ტემბურონგი (წყარმალუ), ბელაიტი ქიანაშ ობჟათე ქჷნდჷრეფშე ქიანაშ ოორუეშა მეხჷრჩანა, ობჟათე-ჩინეთიშ ზუღას დინმახჷრჩანა.
კლიმატი
კლიმატი ლენწყამი, ეკვატორიალური. ობჟათე-ჩინეთიშ ზუღაშე ძალამი გოლინა უღუ მუსონეფს. ქიანას დიხანწალუეფი უჩქუ. თელ წანმოწანაშ განობას, ჰავაშ ტემპერატურა დოხოლაფირო - 26 °C-იე. ქიანაშ ტერიტორიაშ 75 %-იშ მეტი ლენჭყამი ტროპიკული ტყალეფითიე ფორილი.
ისტორია
XVI ოშწანურას ბრუნეი წუმარინუნდუ შინობურამი ფეოდალურ სახენწჷფოს, ნამუთ კოკი კალიმანტანიშ (ბორნეოშ) ძალამი დიდი ნორთი იდვალუაფუდუ. თეჯგუათ ძირეს ბრუნეი ფერნანდო მაგელანიშ ექსპედიციაშ მეზუღეეფქ, ნამუშ გემეფი 1552 წანას რდეს თაქი.
1992 წანას მიღებულიე „მალაიური ისლამური მონარქიაშ“ კონცეფცია. სულთანი ჰასანალ ბოლკიაჰი ჯარალუაშ რთხილი მოდერნიზაციაშ პოლიტიკას გეჸუნს.
სახენწჷფო მონწყუალა
thumb|150px|right|ბრუნეიშ სულთანი [[ჰასანალ ბოლკიაჰი]]
აკოანჯარაფილი ნძალეფი დო პოლიცია
ბრუნეიშ ომაფე აკოანჯარაფილი ნძალეფი აკმოდირთუ:
ოსქირონე ნძალეფი — სუმი ქვიითი ბატალიონი დო მმორინე ბატალიონი.
ადმინისტრაციული გორთუალა
frame|right|ბრუნეიშ ადმინისტრაციული დორთუალა ბრუნეი გორთილიე 4 აკანო, ნამუსჷთ დაერა ჯოხო:
ტემბურონგიშ აკანი, ბრუნეიშ დოსქილადირი აკანეფშე, მალაიზიაშ ტეროტორიათიე გიშართილი.
აკანეფი გორთილიე ჭიჭე რაიონეფო, ნამუსჷთ მუკიმი ჯოხო.
მახორობა
მახორობაშ მუდანობა — 415,717 (2013 წანაშ კვირკვე).
ონოღე ძინა — 1,73 %.
მახორობაშ თელარაშ ოშქაშე მუდანობა — 74 ქომოლკათა, 78 ოსურკათა.
ეთნიკური აკოდგინალუა: მალაიელეფი (66 %), მალაიელეფიშ მოჯგირე ეთნიკური ბუნეფი — კელაიანეფი, იბანეფი, მელანუ, დუსუნეფი, მურუტეფი, დაიაკეფი დო შხ. — 8 %, ხოლო ოხორანა ჩინარეფი (11 %), ევროპალეფი, ინდოარეფი დო შხ.
ოფიციალური ნინა — მალაიური, თეწჷკუმა ართო გოფაჩილიე ინგლისური დო ჩინური ნინეფი.
მახორობას ჭარუა-კითხირიშ რჩქინა — 95 % ქომოლკათა, 90 % ოსურკათა (2001 წანაშ ეჭარუათ).
ნოღაშ მახორობა — 75 %. მახორობაშ მეჭედალა — 62 ად./კმ². ბრუნეი ართმანგო ვარე დოხორელი: მახორობაშ 1/3 ნანანოღას ოხორანს, მახორობაშ მაჟირა შანულამი ნორთი ნაბთობიშ წარმებაშ რაიონეფსიე დოხორელი.
რელიგია
ოფიციალური რელიგია — ისლამი — მახორობაშ 67 %, 13 % — ბუდისტეფი, 10 % — ქირსიანეფი (უმენტაშო პროტესტანტეფი დო კათოლიკეფი), 10 % — შხვეფი (უმენტაშო აბორიგენული კულტეფი).
დღახუეფი
ფიქსირებული თარიღიშ ხუთი ოფიციალური დღახუ: '''დოსქილადირი დღახუეფი — რელიგიურეფი, დო თე თარიღეფი გითმითანჯუ მუსულმანური ხიჯრათ. თენეფს ორხველჷ''':
თეშ მოხ, ეთმიშანუაფუ დღახუეფი (ოხანდე დღალეფი):
რესურსეფი ინტერნეტის
კატეგორია:ბრუნეი კატეგორია:აზიაშ ქიანეფი კატეგორია:გოეროშ მაკათური სახენწჷფოეფი კატეგორია:ერეფიშ წორომაჸალობაშ ქიანეფი
ბერნარდო ო'ჰიგინსიშ ერუანული პარკი
ბერნარდო ო'ჰიგინსიშ ერუანული პარკი (Parque Nacional Bernardo O'Higgins) – ერუანული პარკი მაგალიანესი დო ჩილეშ ანტარქტიკაშ რეგიონს, ჩილეს. დირსხუ 1969 წანას. ფართობი 35,259 კმ² (3 524 648 ჰა).
რესურსეფი ინტერნეტის
კატეგორია:ჩილეშ ერუანული პარკეფი
საგრადა ფამილია
რესურსეფი ინტერნეტის
კატეგორია:ანტონიო გაუდიშ პროექტეფი კატეგორია:ანტონიო გაუდი კატეგორია:მოდერნიზმი კატეგორია:ესპანეთიშ არქიტექტურა კატეგორია:ბარსელონა კატეგორია:ბარსელონაშ არქიტექტურა
ემომალი რაჰმონი
ემომალი რაჰმონი (Эмомалии Раҳмон, 2007 წანაშ 21 მელახშე — ემომალი რაჰმონოვი, Эмомалӣ Раҳмонов ; დ. 5 გჷმათუთა 1952) — ტაჯიკეთიშ სახენწჷფო მოღალე, ტაჯიკეთიშ უჟინაში სხუნუშ მადუდე (1992-1994 წწ), უკული ტაჯიკეთიშ პრეზიდენტი (1994 წანაშე).
სქოლიო
კატეგორია:ტაჯიკეთიშ პრეზიდენტეფი კატეგორია:დუნაბადი 1952
სევანიშ ჩქონი
სევანიშ ჩქონი (Սևանի թերակղզի), თეიშახ ჩინებული რდჷ მუჭოთ სევანიშ კოკი (Սևանի կղզի) — ჩქონი სომხეთის, სევანიშ ტობაშ ოორუე-ბჟადალ ნორთის. დუდმაართათ წჷმარინუანდჷ კოკის. მორო სხუნუეფიშ რსხუშ პერიოდის წყარიშ დონექ დოხოლაფირო 20 მეტრათ დიკინჷ, მუქჷთ კოკი ჩქონო გჷნართინუ. ახალაკოქიმინელი ჩქონიშ ობჟათე წყარპიჯის სომეხ ჭარუეფიშ რსხუშ სასუმაროქ აკიგჷ. ბჟაეიოლ წყარპიჯის სომხეთიშ პრეზიდენტიშ ოზარხულე რეზიდენციაქ დეკინჷ. ოორუე ნორთის ოშურიელე სემინარიაქ დეკუ. ჩქონს IX ოშწანურათ დოთარიღაფილი სევანიშ ოხიდა ხოლო იდვალუაფუ. თე ეკონია ართ-ართი არძაშე ოკორინებელი აბანი რე ტურისტეფშო. სევანიშ ჩქონიშ 1.47 ჰა. პლაჟის უკებჷ. ასე ჩქონიშ ფართობი 0,95 კმ² რე, მარა თინა ინტენსიურო იძინანს წყარიშ დონეშ დოკინაშ ხარჯშა.
სქოლიო
კატეგორია:სომხეთიშ ჩქონეფი
ჯვ. წ. 1189
— ჯვ. წ. XII ოშწანურაშ ჯვ. წ. 1180-იანეფიშ რანწკო 1-ლი წანა. ახალი წანეფიშ ეჭარუაშახ 1189 წანა.
ფრედერიკ მისტრალი
ფრედერიკ მისტრალი (ოქს. Frederic Mistral/Mistrau; ფრანგ. Frédéric Mistral; დ. 8 ეკენია, 1830, მაიანი, საფრანგეთი — ღ. 25 მელახი, 1914, მაიანი, საფრანგეთი) — ფრანგი პოეტი დო ლექსიკოგრაფი, ნობელიშ პრემიაშ ლაურეატი ლიტერატურაშ დარგის (1904), მარსელიშ მენცარული აკადემიაშ მაკათური დო ლიტერატურული დო კულტურული ასოციაციაშ Félibrige-შ (ფელიბრეფი) დუმარსხუაფალი. ჭარუნდჷ ოქსიტანურ ნინაშა.
ბიოგრაფია
ფრედერიკ მისტრალქ დებადჷ 1830 წანაშ 8 ეკენიას, ოფუტე მაიანის, ბუშ-დიუ-რონიშ დეპარტამენტის, ობჟათე საფრანგეთის, ფერმერეფიშ ფანიას. გურაფულენდჷ ნიმიშ ოგურაფუს, სოდეთ მიპალუ ბაკალავრიშ ხარისხი. 1848-1851 წანეფს გურაფულენდჷ იურისპრუდენციას ექს-ან-პროვანსის. 1854 წანას ფრედერიკ მისტრალქ დარსხუ ლიტერატურული დო კოლტურული ასოციაცია Félibrige, ნამუშით პრიორიტეტი რდჷ ოქსიტანურ ნინაშ პოპულარიზაცია. ორგანიზაცია ამდღარშახ არსებენს. მისტრალი რე ავტორი შხვადოშხვა პოემეფიშ დო ლერსეფიშ. რდჷ ოქსიტანურ ნინაშ ლექსიკონიშ ავტორი ხოლო. ლექსიკონშა მიშულირი რე ოქსიტანურ ნინაშ არძა დიალექტი. მისტრალიშ არძოშე უმოსო შინელ პოემა რე Mirèio (Mireille), გიშაშქუმალირ 1859 წანას. პოემა ვინსენტიშ დო მირეიშ ჸოროფაშ ისტორია რე. პოემა თანგილი რე ევროპაშ 15 ნინაშა. პოემა ფრანგულ ნინაშა მუქ, ავტორქ, ფრედერიკ მისტრალქ გინოთანგჷ. 1863 წანას კომპოზიტორ შარლ გუნოქ ჭარუ ოპერა Mireille, ნამუთ მისტრალიშ პოემას რე გერსხილი. 1899 წანას მისტრალქ ქუდარსხუ პროვანსიშ ეთნოგრაფიული მუზეუმი, ნოღა არლის. 1904 წანას ფრედერიკ მისტრალს გინოჩეს ნობელიშ პრემია ლიტერატურაშ დარგის. ფრედერიკ მისტრალიშ ოსური რდჷ ბურგუნდიალი მარი-ლუიზ რივიერი (1857–1943). სკუა ვაჸუნდეს. მისტრალქ ღურუ 1914 წანაშ 25 მელახის.
რესურსეფი ინტერნეტის
კატეგორია:ფრანგეფი კატეგორია:ფრანგი პოეტეფი კატეგორია:ნობელიშ პრემიაშ ლაურეატეფი კატეგორია:ფრანგი ნობელიშ პრემიაშ ლაურეატეფი კატეგორია:ნობელიშ პრემიაშ ლაურეატეფი ლიტერატურაშ დარგის კატეგორია:დუნაბადი 1830 კატეგორია:ნაღურა 1914
შოჩიკალკო
შოჩიკალკო — კოლუმბიშახიანი არქეოლოგიური ობიექტი მექსიკას. იდვალუაფუ ქიანაშ ბჟადალ ნორთის, მორელოსიშ შტატის. ჯოხოდვალა ნაუატლშა (აცტეკეფიშ ნინა) შანენს "პეულეფიშ ჸუდეს". მეხიკოშე დოშორაფილი რე 76 მილით. შოჩიკალკოქ მუშ გოვითარაფაშ აპოგეას მიოჭირინდუ ტეოტიუაკანიშ დონთხაფაშ უკული დო არსებენს აზრი, ნამდა ტეოტიუაკანიშ იმპერიაშ დონთხაფას თე ნოღას დიდი თია მეუჯღუნს.
შოჩიკალკოშ არქიტექტურა დო იკონოგრაფია ელაგენს მაიაშ, ტეოტიუაკანიშ დო მატლაცინკაშ კულტურაშ არქიტექტურას დო იკონოგრაფიას. თარი ოცერემონიე ცენტრი გედგჷ ხელობამო ღოლამირ გას. გაშ ფერდეფო დოტერასაფილი რე. თე ტერიტორიას პირველ დოხორალაქ გორჩქინდჷ ჯვ.წ. 200 წანას, მარა შანულამ დოხორელ პუნქტო თიქ ხვალე ჩქ.წ. 700-900 წანეფს გინირთჷ. თაქიანი არქიტექტურათ გვალო თე პერიოდის ორხველჷ. გოვითარაფაშ პიკიშ პერიოდის, ნოღაშ მახორობა აკმადგინანდჷ 20 000 ადამიერს.
შოჩიკალკო 1999 წანას იუნესკოქ მოსოფელიშ მონძალაშ ობიექტეფიშ ერკებულშა გემშეღჷ.
რესურსეფი ინტერნეტის
კატეგორია:მოსოფელიშ მონძალაშ ობიექტეფი მექსიკას
ჰასან ჰაიგოზარი
ჰასან ჰაჯაგარი (დ. 21 მესი, 1971, მეშჰედი, მეშჰედიშ პროვინცია) - ირანალი კინორეჟისორი, სცენარისტი დო პროდიუსერი.
რესურსეფი ინტერნეტის
კატეგორია:ირანალი კინორეჟისორეფი კატეგორია:ირანალი სცენარისტეფი კატეგორია:ირანალი პროდიუსერეფი
ბობოთი (მარტვილიშ მუნიციპალიტეტი)
ბობოთი — ოფუტე საქორთუოს, სამარგალო-ჟიმოლენი შონეშ აკანიშ მარტვილიშ მუნიციპალიტეტის, აშაძჷ წყარმალუ აბაშაწყარიშ–ტეხირიშ შქაწყარმალონაშ ბჟაეიოლ ნორთის, წყარმალუ ტარჩენიშ (აბაშაწყარიშ მარძგვანი ნადუ) ძგას. ზუღაშ დონეშე 200 მეტრას, მარტვილიშე 2 კმ. 2014 წანაშ ეჭარუაშ მუნაჩემეფით ოფუტეს ოხორანს 539 ადამიერი.
კატეგორია:მარტვილიშ მუნიციპალიტეტიშ ოფუტეეფი
ლუგო
250პქ|მინი|მარჯვნივ|ლუგოშ ოკათედრე ოხვამეშ გინაჯინუ რომაული კჷდალაშე ლუგო (Lugo) — ნოღა ოორუე-ბჟადალ ესპანეთის, გალისიაშ ავტონომიურ აკოართაფას, ლუგოშ პროვინციაშ ნანანოღა. 2010 წანაშ მუნაჩემეფით, ნოღაშ მუნიციპალიტეტიშ მახორობა აკმადგინანს 97 635 ადამიერს, მუშ გეშათ ლუგო გალისიაშ მაოთხა არძაშე მიარეკათამი ნოღა რე. მინი|250პქ|მარცხნივ|ლუგოშ რომაული კჷდალა - [[იუნესკოშ მოსოფელიშ მონძალაშ ობიექტი.]]
ისტორია
ნოღა ჯვ.წ. I ოშწანურას კელტეფქ დარსხუეს. მოგვიანაფათ თინა რომალეფქ გეჭოფეს. თიშ უმკუჯინუო, ნამდა ლუგო ძალამი ჭიჭე რდჷ, რომაული მართუალაშ პერიოდის თინა გალისიაშ თარი ნოღას წჷმარინუანდჷ, მოგვიანაფილო მუში ნანანოღათ გინირთჷ. თი ბორჯიშო, თე რეგიონი ძალამი დიდარი რდჷ ორქოთ, მიშ მოპალაფაშ მუშობეფი.
XIX ოშწანურაშ დაჭყაფუს, ესპანური კამპანიაშ მიმალობაშ ბორჯის, ლუგო ნაპოლეონქ გეჭოფუ. 1976 წანას, ნოღაშ მახორუეფქ ლუგოს 2 000 წანაშ იუბილე მანწყუეს. თინეფს მიოჩქჷდეს, ნამდა ნოღაქ ჯვ. წ. 24 წანას დირსხუ.
მონძალა
ლუგო ართკაკაკლია ნოღა რე მოსოფელს, ნამუსჷთ მუკი-მუკის ედომუშამო ხეუმუთხჷმუ, რომალეფიშ ბორჯიშ III ოშწანურაშ კჷდალა გოჸუნს. კჷდალაშ სიგჷნძა 2 117 მეტრი რე, სიმაღალა 10-15 მეტრი დო იკათუანს 71 ჸორშის დო 10 ოზეშხიბას. 2000 წანას, ლუგოშ კჷდალა იუნესკოქ მოსოფელიშ მონძალაშ ერკებულშა გემშეღჷ.
რესურსეფი ინტერნეტის
კატეგორია:ესპანეთიშ ნოღეფი კატეგორია:მოსოფელიშ მონძალაშ ობიექტეფი ესპანეთის
გაბარი (გეოგრაფია)
ფშხირას გაბარი აწყორუ უმოს შხუ ოროგრაფიულართურს, მუნერითიე მაგალთო გვალონა. ნამთინეშა გაბარს უძახუნა ჟი ეკინელიპლატოს.
საქორთუოს ჩინებულიე მაგ.: იორიშ გაბარი.
ლიტერატურა
კატეგორია:რელიეფიშ ფორმეფი კატეგორია:გეომორფოლოგია
ფოტოგრაფია
thumb|ფართოფორმატიანი კამერაშ ლინზეფი ფოტოგრაფია (photographie, φως / φωτος (ფოს) — სინთე დო γραφω (გრაფის) — სტილუსი, ქუჩუჩი ვარ-და γραφή (გრაფე) — მენცარობაშ, ტექნიკაშ დო კულტურაშ დარგი, ნამუთ იკათუანს ფოტოგინოღალაშ ობიექტიშე გიშაქიორაფილჷ ვარ-და ესარკილჷ ოპტიკურ სიგნალეფიშ მეღებას ფოტოგრაფიული აპარატიშ სინთემაგინაფე ჟიპიჯის (სინთემაგინაფე ფას ვარ-და მატრიცას).
რესურსეფი ინტერნეტის
კატეგორია:ხელუანობა ტიპიშ მეჯინათ
შავკათ მირზიიოევი
შავკათ მირზიიოევი (Shavkat Miromonovich Mirziyoyev; დ. 24 კვირკვე, 1957, ზაამინსკიშ რაიონი, ჯიზაკიშ ოლქი, უზბეკეთიშ სსრ, სსრრ) — უზბეკი პოლიტიკოსი დო სახენწჷფო მოღალე, უზბეკეთიშ პრემიერ-მინისტრი, 2016 წანაშ 8 ეკენიაშე უზბეკეთიშ პრეზიდენტიშ მოვალობაშ მარსულაფარი.
ლატინაშ პროვინცია
ლატინაშ პროვინცია (Provincia di Latina) — პროვინცია იტალიას, ლაციოშ რეგიონს. ნანანოღა რე ლატინა.
შავკათ მირზიიოევი
პრეზიდენტიშ მოვალობაშ მარსულაფარი
მუჭოთ სამარყანდიშ კლანიშ მაკათურს, თის მირჩქინანდეს ისლამ ქარიმშო ართ-ართ პოტენციურ მონძეთ. მირზიიოევს უღუდჷ ჯგირი ურთიართობა ქარიმოვიშ ჩილწკჷმა, ტატიანა ქარიმოვაწკჷმა დო ერუანული უშქურანჯობაშ სხუნუშ მადუდე რუსტამ ინოიათოვწკჷმა. კანკალე დჷმაკვირე ფირქენდჷ, ნამჷ-და მირზიიოევს ნძალაუფლებაშა მეკინა უღუდჷ, მორო, თიქ გაცხადჷ, ნამჷ-და ნძალა ხვალე ართშა, ჯიზაქიშ რეგიონს გჷმირინუ.
ლატინაშ პროვინცია
პროვინციაშ ფართობი 2 251 კმ² რე, მახორობა — 519 850 (2005). აკმოდირთუ 33 კომუნაშე.
ლატინა არძაშე ჭიჭე პროვინცია რე ლაციოშ რეგიონს, მარა იკათუანს ანდაფერუან გეოგრაფიულ დო ისტორიულ არეალეფს.
შავკათ მირზიიოევი
პრეზიდენტიშ მოვალობაშ მარსულაფარი
უზბეკეთიშ ცეოკოშ გჷნაცხადიშ მეჯინათ, მირზიიოევი 2016 წანაშ პრეზიდენტიშ ვადაშახ გიშაგორუეფს ლიბერალურ-დემოკრატიული პარტიაშ კანდიდარი იჸუაფუდუნ.
ლატინაშ პროვინცია
პროვინციაქ გიჭყჷ 1934 წანაშ 18 ქირსეთუთას დო იკათუანდჷ აგრო-პონტინოშ გინოხომაფილ არეალეფს, ნამუეფით თეიშა რომიშ პროვინციაშა მიშეშჷ.
შავკათ მირზიიოევი
პრეზიდენტიშ მოვალობაშ მარსულაფარი
2021 წლის ოქტომბერში შავქათ მირზიოევი ხელახლა აირჩიეს უზბეკეთის პრეზიდენტად.
სქოლიო
კატეგორია:უზბეკი პოლიტიკოსეფი კატეგორია:უზბეკეთიშ პრეზიდენტეფი
ლატინაშ პროვინცია
კომუნეფი
ცხრილში მოჩამილი რე 10 არძაშე უდიდაში კომუნა მახორობაშ მუდანობაშ მეჯინათ:
რესურსეფი ინტერნეტის
კატეგორია:იტალიაშ პროვინციეფი
კენიაშ პრეზიდენტი
კენიაშ პრეზიდენტი — კენიაშ რესპუბლიკაშ სახენწჷფოშ მადუდე. ეშმაგორჷნს მახორობა 5 წანათ.
რესურსეფი ინტერნეტის
კატეგორია:აფრიკაშ ქიანეფიშ პრეზიდენტეფი კატეგორია:კენია *
ვილკას-უამანი (პროვინცია)
200პქ|მინი|მარჯვნივ|ვილკას-უამანიშ პროვინციაშ აბანდვალა აიაკუჩოშ რეგიონს ვილკას-უამანი — პროვინცია აიაკუჩოშ რეგიონიშ ბჟაეიოლ ნორთის, პერუს. პროვინციაშ ნანანოღა ვილკასუამანი. ფართობი აკმადგინანს 1,178.16 კმ²-ს, მახორობა — 33,661 ადამიერს.
პროვინციას ოორუეშე ომძღჷ უამანგაშ პროვინცია, ბჟაეიოლშე აპურიმაკიშ რეგიონი, ობჟათეშე სუკრეშ პროვინცია, ბჟადალშე — კანგალიოშ პროვინცია დო ვიკტორ–ფახარდოშ პროვინცია.
პროვინცია ირთუ ბრუო რაიონო.
რესურსეფი ინტერნეტის
კატეგორია:პერუშ პროვინციეფი კატეგორია:აიაკუჩოშ რეგიონიშ პროვინციეფი
ენტონი დოდ მენტლი
ენტონი დოდ მენტლი (Anthony Dod Mantle; დ. 1955, ოქსფორდი) — ინგლისარი კინოოპერატორი. ფანიაწკჷმა ართო ოხორანს დანიას, კოპენჰაგენს. რე ლარს ფონ ტრიერიშ დო დენი ბოილიშ ფილმეფიშ ოპერატორი. მეღებული აფუ ოსკარიშ დო BAFTA-შ ჯილდოეფი.
რესურსეფი ინტერნეტის
კატეგორია:ინგლისარი კინოოპერატორეფი კატეგორია:დუნაბადი 1965
ელ-კარმენიშ კანტონი
ელ-კარმენიშ კანტონი (Cantón El Carmen) — კანტონი ეკვადორს, მანაბიშ პროვინციას. ადმინისტრაციული ცენტრი რე ნოღა ელ-კარმენი. 2001 წანაშ ეჭარუაშ მუნაჩემეფით მახორობა 69 998 ადამიერს აკმადგინანდჷ.
სქოლიო
კატეგორია:ეკვადორიშ კანტონეფი
ლიჰაი (წყარმალუ)
ლიჰაი (ინგლ. Lehigh River) რე წყარმალუ ააშს, პენსილვანიას, წყარმალუ დელავერიშ ნადუ. ლიჰაიშ სიგინძა რე 175 კმ. ღანჩოშ ფართობი 3,480 კვ.კმ.
რესურსეფი ინტერნეტის
კატეგორია:ოორუე ამერიკაშ წყარმალუეფი კატეგორია:ააშ-შ წყარმალუეფი კატეგორია:პენსილვანიაშ წყარმალუეფი კატეგორია:წყარმალუ დელავერიშ ნადუეფი
ჩიტიში ბორკი
ჩიტიში ბორკი თაშნეშე ღეჯიში პურასქია (Scilla) — ჩანარეფიშ გვარი ძარხუხუშობურეფიშ ფანიაშე. მიარეწანიანი ბოქვამი ოდიარე რე. ოპირეში ღერძს ართი ვარ-და მუსხირენი ჟირსქესიანი, ზარიშობური, მერეკელა ლენი, ჩე, ცაშფერი, დინცხფერიში ვარ-და ვარდიშფერი პიოლი უღუ.
60-შახ გვარობა გოფაჩილი რე სქირონაშქა ზუღაპიჯიშ ქიანეფს. ჸოფილ სსრრ-იშ ტერიტორიას 13 გვარობა აფხვადუნა, საქორთუოს — 8, თინეფშე ართი გვარობა ენდემი რე. ჩიტიში ბორკი თარო აფუნს ფალუნს.
ჩანს კირდეამ კართეეფს, ბართვეფს, ტყალეფს, ტყაშ პიჯის, სუბალპურ დო ალპურ დოლოეფს. საქორთუოშ ტყალეფს დო ბართვეფს უმოსი ფართოთ ცჷნდჷრული ჩიტიში ბორკი რე (S. sibirica) გოფაჩილი. ჩიტიში ბორკი დეკორატიული ჩანარი რე, თეჸურეგიშაკერძაფილო ოხვილური რე S. rosenii.
ლიტერატურა
* კატეგორია:ძარხუხუშობურეფი
ლაილჭალა
ლაილჭალა, წყარმალუ ინგირიშ კვარჩხანი ნადუ, შონეშ ქჷნდჷრიშ ოორუე კართეს მესტიაშ მუნიციპალიტეტის; იჭყაფუ ლაჰილიშ უგურყელიშე 2425 მეტრაშ სიმაღალას. სიგირძა 11 კმ, აუზიშ ფართობი 59,5 კმ2. ეთმიჯუმუაფუ თირიშ, ჭვემაშ დო დიხაშთუდონი წყარეფით. წყარალა უჩქჷ აფუნს, წყარიშ სიჭიჭარე - დამორჩილ-ზოთონჯის. ოშქაშე წანმოწანური ხარჯი 3,7 მ3/წმ.
ლიტერატურა
კატეგორია:სამარგალო-ჟიმოლენი შონეშ აკანიშ წყარმალუეფი‎
მეხუტოლაფა (ქირსიანობა)
thumb|right|250px|მმეხუტოლაფა, XV ოშწანურაშ რუსული ხატი მეხუტოლაფა — ქირსიანული ოხვამეშ ართ-ართი უჯვეშაში დღახუ. თინა VI ოშწანურაშახ გიშაკერძაფილი ზეიმით ვეიშინუაფუდჷ. 528 წანას, იმპერატორ იუსტინიანეშ (527-565) ბორჯის, ანტიოქიას დუდს ქეგიანთხჷ კონწარი დიხაშნწალუაქ, ნამუქჷთ მიარე ადამიერი გოჭყვიდჷ. ართ უბედრობას მაჟირაქ ქეგიაძინჷ — უჩა ჭირიშ ეპიდემიაქ: ირდღას მუსხირენ ვითოშ ადამიერი ჭყორდუდჷ. თე მორსაშ ბორჯის ართ ჯგირმანინალე ქირსიანს ჟილეშე ქაგინაფეს, ნამჷ-და მეხუტოლაფაშ დღახუ უმოსი ოზეიმეთ ეუშინუაფდესკონ, დო, მუჟამსჷთ თე დღას სერტახუაშ ხვამეფი დო ლიტანიობა მანჯესჷნ, ბიზანტიას უბედრობეფიშ ბუნაქ მეჭყორდჷ. ღორონთიშო მარდობაშ შანო, 544 წანას, ოხვამექ გაჭყჷ, მეხუტოლაფა (მეზადაფა) უფალიშ ღორონთიშ დო მაჩხონაფალი ჩქინიშ იოსე ქირსეში უმოსი ზეიმით ეუშინუაფდეკონ.
იოკალიაშ მუნიციპალიტეტი
იოკალიაშ მუნიციპალიტეტი (Yocalla) — მუნიციპალიტეტი ბოლივიას, პოტოსიშ დეპარტამენტიშ ტომას-ფრიასიშ პროვინციას. 2010 წანაშ ეჭარუაშ მუნაჩემეფით მახორობა 8 665 ადამიერს აკმადგინანდჷ. ფართობი 170 კმ² რე.
მუნიციპალიტეტი მუშ ჸურეშე კანტონეფო ირთუ.
შალვა ნათელაშვილი
შალვა ნათელაშვილი (დ. 17 ფურთუთა, 1958, ფასანაური) — ქორთუ პოლიტიკოსი. საქორთუოშ ლეიბორისტული პარტიიშ ლიდერი ასეშა 1995. საქორთუოშ პარლამენტიშ ართ-ართი დეპუტატი.
რესურსეფი ინტერნეტის
კატეგორია:საქორთუოშ პარლამენტიშ მაკათურეფი კატეგორია:დუნაბადი 17 ფურთუთა კატეგორია:დუნაბადი 1958
ჯვ. წ. 1190
— ჯვ. წ. XII ოშწანურაშ ჯვ. წ. 1190-იანეფიშ რანწკო 10-ა წანა. ახალი წანეფიშ ეჭარუაშახ 1190 წანა.
ბოსკე-დე-ფრაი-ხორხეშ ერუანული პარკი
ბოსკე-დე-ფრაი-ხორხეშ ერუანული პარკი (Parque Nacional Bosque de Fray Jorge) – ერუანული პარკი კოკიმბოშ რეგიონს, ჩილეს. დირსხუ 1941 წანას. ფართობი 100 კმ² (9 959 ჰა).
რესურსეფი ინტერნეტის
კატეგორია:ჩილეშ ერუანული პარკეფი
იბნ სინა
thumb|იბნ სინა აბუ ალი იბნ სინა (ლათინიზებული ავიცენა) (დ. 980, ოფ. აფშანა, ბუხარა, — ღ. 18 მანგი, 1037, ჰამადანი), ფილოსოფოსი, ექიმი დო პოეტი. ოხორანდჷ დო ხანდენდჷ ხვარაზმის, სპარსეთის, ბუხარას. იბნ სინაშ არძოშ უმოსი ჩინებული ნაჭარა რე ფილოსოფიური ენციკლოპედია, ნამუთ იკათუანს ფიზიკას, ლოგიკას, მეტაფიზიკას, მათემატიკას. იბნ სინა ჭარუნდჷ ლერსეფს არაბულო დო სპარსულო.
რესურსეფი ინტერნეტის
კატეგორია:ირანალეფი კატეგორია:ირანალი ჭარუეფი კატეგორია:ირანალი ფილოსოფოსეფი კატეგორია:შქა ოშწანურეფიშ ფილოსოფოსეფი კატეგორია:დუნაბადი 980 კატეგორია:ნაღურა 1037
ცინხაი
ცინხაი (青海; პინ-ინი Qīnghǎi) — პროვინცია ოორუე-ბჟადალ ჩინეთის. ადმინისტრაციული ცენტრი დო უდიდაშ ნოღა — სინინი. მახორობა — 5,626,722 ადამიერი (30-ა აბანი პროვინციეფს შქას, 2010 წანაშ მუნაჩემეფით.)
ადმინისტრაციული დორთუალა
ცინხაიშ პროვინცია ადმინისტრაციულო 8 მუნიციპალიტეტათ ირთუ:
რესურსეფი ინტერნეტის
კატეგორია:ჩინეთიშ პროვინციეფი
ფოტოაპარატი
thumb|380px|[[შხუფორმატიანი კამერა|შხუფორმატიანი ფოტოაპარატი სტუდიურ გინოღალაშო]] ფოტოაპარატი (ფოტოგრაფიული აპარატი, ფოტოკამერა) — უყარე გჷმოხანტუალაშ რეგისტრაციაშ მონწყილობა (ფოტოსურათიშ მეღება). ფოტოაპარატის გჷმოხანტუალაშ ფიქსაცია მუთმოხვადუ სინთემაგინალი ფოტომასალას სინთეშ მოხვალამაშ ჭყოლოფუათ. ციფრულ ფოტოაპარატის ინოჭარუა მუთმოხვადუ ოპტიკურ გჷმოხანტუალაშ ელექტრონულ სიგნალშა ფოტოელექტრონული გინოქიმინუაშ შარათ, ციფრული მუნაჩემეფი, ნამუთ იჩუალუაფუ ომანგე მოღალს.
რესურსეფი ინტერნეტის
კატეგორია:ფოტოტექნიკა
Metro-Goldwyn-Mayer
Metro-Goldwyn-Mayer Inc. (MGM) — ამერიკული მედია კომპანია, ნამჷთ ჯინჯიერო ფილმეფიშ დო ოტელევიზიე გინოჩამეფიშ წარმებათ დო დისტრიბუციათ რე დაკებული. MGM-იქ დირსხუ 1924 წანას, მუჟამსჷთ მარკუს ლევქ ესვარჷ Metro Pictures, Goldwyn Pictures Corporation დო Louis B. Mayer Pictures. ამდღარშო კომპანიაშ გიშნაშქუმელ ფილმეფს 205 ოსკარი აფჷნა მეღებული.
რესურსეფი ინტერნეტის
კატეგორია:ააშ-იშ კომპანიეფი კატეგორია:კინომწარმებელი კომპანიეფი
ხვარაზმი
მინი|მარჯვნივ|250px|ხვარაზმიშ იმპერია 1200 წანაშო ხვარაზმი — ისტორიული ოლქი დო უჯვეშაში სახენწჷფო შქა აზიას. ხვარაზმი მიშინუაფუ დარიოს I-იშ ბეჰისთუნიშ მიკნაჭარეფს. ხვარაზმის ოხორანდეს დო ხანდენდეს გიშარჩქინელი მენცარეფი: ბირუსი, იბნ სინა (ავიცენა). 1043 წანას ხვარაზმი სელჩუკეფქ ქჷდეკინეს. 1388 წანას თემურლენგიქ გეჭოფჷ ხვარაზმი.
ლიტერატურა
კატეგორია:ხვარაზმი კატეგორია:ისტორიული სახენწჷფოეფი
ყაბარდო-ბალყარეთი
ყაბარდო-ბალყარეთი (ყაბ. Къэбэрдей-Балъкъэр Республикэ; ბალყ. Къабарты-Малкъар Республика) — რუსეთიშ ფედერაციაშ სუბიექტი, მიშმურს ოორუე კავკაციაშ ფედერალური ოლქიშ აკოდგინალუაშა. ნანანოღა რე ნალჩიკი. ოორუეშე უხურგანს სტავროპოლიშ აკანს, ობჟათეშე საქორთუოს, ბჟადალშე ყარაჩაი-ჩერქეზეთის.
დირსხუ 1921 წანაშ 1 ეკენიას.
სქოლიო
კატეგორია:ყაბარდო-ბალყარეთი კატეგორია:კავკაცია
კნუტ ჰამსუნი
thumb|right|კნუტ ჰამსუნი კნუტ ჰამსუნი, (დაბადებაშ გვარი: პედერსენი, დ. 4 მარაშინათუთა, 1859, ლომი, ნორვეგია ― ღ. 19 ფურთუთა, 1952, ნორჰოლმი) — ნორვეგიალი ჭარუ. ნობელიშ პრემიაშ ლაურეატი (1920).
რესურსეფი ინტერნეტის
კატეგორია:ნორვეგიალეფი კატეგორია:ნორვეგიალი ჭარუეფი კატეგორია:ნობელიშ პრემიაშ ლაურეატეფი კატეგორია:დუნაბადი 1859 კატეგორია:ნაღურა 1952
პლატი (წყარმალუ)
პლატი (ინგლ. Platte River) რე წყარმალუ ააშს, ნებრასკაშ შტატის, მისურიშ ნადუ. წყარმალუ პლატიშ სიგინძა რე 500 კმ. ღანჩოშ ფართობი 219,900 კვ.კმ.
რესურსეფი ინტერნეტის
კატეგორია:ააშ-შ წყარმალუეფი კატეგორია:ნებრასკაშ წყარმალუეფი კატეგორია:წყარმალუ მისურიშ ნადუეფი
დრამა
დრამა ეპოსი დო ლირიკაწკჷმა ართო წჷმარინუანს ლიტერატურაშ სუმი თარი ჟანრეფშე ართ-ართის, თეშ გალე, ზოხოშური პიესასჷთ შილებე დრამა დუძახათჷნ. თეატრის თარი რე დრამა, ანუ ტექსტი. თაშ ნამდა დრამა ლიტერატურული ფორმა რე, ნამუთ მიშმეკათუანს მსახიობეფშო დოჭარილი სცენარიშ მოთებას, როლიშ გოსახიერაფას.
დრამაქ შილებე იხორციელას მუსხირენი ფორმათ : შურდგუმლი შერსულებათ თეატრის, ფილმის, ტელევიზიათ.
დრამაშ გოთანჯუაშო
არისტოტელეშ ალაფათ დრამაშ თარი შანი რე მოქმედენდალაშ წჷმორინაფა დიალოგეფიშ მეშქაშალათ. წორეთ თე შანით თინა იშხვანერაფუ ანტიკური ხანაშ თხობელური ეპოსიშე, ოდო ახალ ბორჯის რომანშე.
თეხანური აზჷრით დრამა თიშო იჭარუ, ნამდა მსახიობიქ ქილაჸაფას თეატრის. თე ბაძაძიშ გეშა ხშირას დრამატურლი ნაწარმონაფიშ ტექსტური ვერსია იკათუანს მეწურაფეფს მსახიობშო, ოდო XX ოშწანურაშე რეჟისორშოთ.
წიგნის, ანუ თ.გ. ოკითხირალი დრამა რე საგანგებო ფორმა, ნამუთ უპირველაშ ირიში მაკითხეშა და მაკითხეშო რე გოკოროცხილ-გორხველაფირი დო ვართ სასცენოთ.
დრამა ხშირას დორთილიე აქტეფო, ოდო აქტეფი სცენეფო დო სურათეფო.
კლასიკური ფრანგული დრამა (რასინი, კორნელი) ირთუ 5 აქტო, იტალიური დრამა, ნამუთ საოპერო ტრადიციეფწკჷმა რე (მეტასტაზიო) მერსხილინ 3 აქტის ანიჭენს ჯგვინას.
ისტორიაშე
ევროპული დრამაქ გიჭყუ ჩქინი წანაეკოროცხუაშე V ოშწანურაშ ათენს. ესქილე, სოფოკლე, ევრიპიდე რდეს ტრაგედიაშ არძაშე გჷშაგორილი ავტორეფი. არისტოტელექ მოგვიანაფილო მუში პოეტიკას ტრაგედია გაგმორთჷ კომედიაშე. მოგვიანაფილო ანტიკური დრამაქ რენესანსიშ ფარანს გიფუშქუ.
ჯვეშო დრამეფს ლექსფო ჭარუნდეს, მარა ახალბორჯის დიალოგური ფორმათ გომანჯაფილი პიესეფს უმენტაშაფა რე პროზა.
მუ რაგადი ოკო რაგადი, არგამა ვართ თინა რე, დრამეფს იჩიებუდეს: 1600 წანაშე ოპერა მიაზჷრუაფჷ კლასიკური ბერძნული დრამაშ ათნერი ეფუშქუა. (ქძ. ფლორენციული კამერატა)
18 ოშწანურაშე მოჸუნაფილი მეურს ჩჷნებეფიშ (დრამა, ტრაგედია, კომედია, ბიურგერული დრამა, ოხასიათე პიესა) შანულობეფიშ ართიანშა მიშაწყორუა. ოდო 19 ოშწანურაშე ტერმინი მელოდრამას, ნამუსუთ გჷშაკერძაფილო ღიაბგჷმარიებუ, სენტიმენტალური დო ინტრიგეფით ეფშა ქიმინჯალეფი ახასიათენს, ბრელი დრამაშ სინონიმოთ გჷმირინუანს.
ლიტერატურა დრამაშ გეშა
კატეგორია:ლიტერატურული ჟანრეფი კატეგორია:თეატრი კატეგორია:დრამა
მამუკა ხაზარაძე
მინი|მამუკა ხაზარაძე მამუკა ხაზარაძე (დ. 29 ქირსეთუთა, 1966, ქართი) — ქორთუ პოლიტიკოსი. „ლელო“-შ ლიდერი. საქორთუოშ პარლამენტიშ ართ-ართი დეპუტატი.
რესურსეფი ინტერნეტის
კატეგორია:საქორთუოშ პარლამენტიშ მაკათურეფი კატეგორია:დუნაბადი 29 ქირსეთუთა კატეგორია:დუნაბადი 1966
მაჰაჩყალა
მაჰაჩყალა (ხუნძური МахІачхъала, ლეზგიური Магьачхъала, დარგუული, ლაკური Анжи-Кала, აზერბ. Mahaçqala) — ნოღა რუსეთის, დაღესტანიშ ნანანოღა. ნოღათ გჷმიცხადჷ 1857 წანას. ამდღარ ჯოხოქ ნოღას გიადვუ 1921 წანას. 2007 წანაშ მუნაჩემეფით მაჰაჩყალას ოხორანს 462412 კოჩი.
ჯვ. წ. 1191
— ჯვ. წ. XII ოშწანურაშ ჯვ. წ. 1190-იანეფიშ რანწკო 9-ა წანა. ახალი წანეფიშ ეჭარუაშახ 1191 წანა.
ნაღურა
კატეგორია:
იანგეე
ზიტყვა იანგეეს ჟირი შანულობა უღუ.
ლიტერატურას
იანგეე რე კუნტა ალეგორიული თხობელუა, ნამუთ რჩქვანელობურ, ზნეობურ-დჷმარიგაფალობათ ითებუნ.
პლატო
thumb|260px|კარსტის ანუ კრასის პლატო პლატო — (ფრანგ: plateau - ბირტყა) დიხაუჩაშ ჟიპიჯიშ ამაღალებური ფორმა, მუდგაშოთ დუმახასიათებელიე ბირტყა ვარა რეხიშური დაღარას დორთილი რელიეფი. წჷმმარინუნანს ამაღალებური დჷკის, ნამუთ მუშ ჸურე, გვალონაშ აკოდგინალაშა მიშმურს. უღუ ჯგირო გიმოხანტილი ლაბეფი. ოშქარულო თე თუ თი პლატოშ სიმაღალა ითირუ 400 მ-შე 600-შახ. რელიეფიშ ფართას გოფაჩილი ფორმა რე. ლავური ქიმიაშ მოღალუთ იქიმინუ ლავური პლატო (მაგ. ახალქალაქიშ პლატო).
პლატოშ რელიეფი გჷშმეგორუ ქვიბიშ, სუკეფიშ, გაბარეფიშ დო კანიონიშური ლეხერეფიშ ართამობათ. აფხვადუნა რელიეფიშ კარსტული ფორმეფი ხოლო (მაგ., უსტიურტიშ პლატო). არსებენს დენუდაციური, წყართუდონი დო შხვა ტიპიშ პლატოეფი. პლატო ფართას გოფაჩილი რელიეფიშ ფორმა რე მიარე კონტინენტის.
საქორთუოს ღოზგასუმალარიე ახალქალაქიშ, გომარეთიშ დო დმანისიშ პლატოეფი; უსტიურტი, კრასი დო შხვა პლატოეფი ევროპას დო აზიას.
ლიტერატურა
კატეგორია:რელიეფიშ ფორმეფი კატეგორია:გეომორფოლოგია
ჯამუ
ჯამუ (, جموں, Jammu) — ნოღა ინდოეთიშ შტატი ჯამუ დო ქაშმირს. შტატიშ სიდიდათ მაჟირა ნოღა (სრინაგარიშ უკული). ჯამუ, შანულამი მუდანობაშ თხილერი ჯვეში ოხიდეეფიშ დ მეჩეთეფიშ ჭყოლოფუათ რჩქინელი რე მუჭოთ "ოხიდეეფიშ ნოღა". ჯამუს, გერგობათუთაშე პირელშახ ჯგირ კლიმატიშ გეშა შტატიშ საზოთო ნანანოღა რე; თე ბორჯის თაქ თე თუთეფს აბანობური თარობაშ ორენი რე, ნამუთ ზარხულს გინმურს სრინაგარშა.
კატეგორია:ჯამუ დო ქაშმირიშ ნოღეფი კატეგორია:ინდოეთიშ ნოღეფი
იან ოორტი
იან ჰენდრიკ ოორტი (ნიდ. Jan Hendrik Oort; დ. 28 პირელი, 1900, ფრანეკერი, ფრისლანდია, ნიდერლანდეფი — ღ. 5 გერგობათუთა, 1992, ლეიდენი, ობჟათე ჰოლანდია, ნიდერლანდეფი) — ნიდერლანდარი ასტრონომი.
ბიოგრაფი დო მენცარული რკვიებეფი
იან ოორტი გურაფულენდჷ გრონინგენიშ უნივერსიტეტის. გურაფაშ თებაშ უკულ, 1922 წანას ამერიკაშა მიდართჷ დო მუშენდჷ იელიშ ობსერვატორიას, ფრენკ შლეზინგერიშ ასისტენტო. 1924 წანას ოორტიქ ნიდერლანდეფიშა დირთჷ. 1926 წანას გრონინგენიშ უნივერსიტეტიშე მიპალუ დოქტორიშ ხარისხი დო მუშობა ქიდიჭყჷ ლეიდენიშ უნივერსიტეტის, სოდეთ 1930 წანაშე რდჷ ასტრონომიაშ ლექტორი დო 1935 წანაშე პროფესორი. 1930-იან წანეფს ოორტის შეულებუდჷ მენცარული კარიერა გაგინძორუკო ჰარვარდიშ დო კოლუმბიაშ უნივერსიტეტეფს, მარა ლეიდენიშ უნივერსიტეტის ქუდოსკიდჷ. 1934 წანაშე ოორტი რდჷ ლეიდენიშ ობსერვატორიაშ დირექტორიშ ასისტენტი. 1935-1948 წანეფს იან ოორტი რდჷ საირქიანო ასტრონომიული რსხუშ გენერალური მელამოსე.
იან ოორტიქ მიშეღჷ დიდი მენცარული კონტრიბუცია ჩქინი გალაქტიკაშ მეშხურეშ შარაშ რკვიებაშა. ოორტიქ დანტკიცჷ ნამდა გალაქტიკა ირთანს დო თიში ცენტრი ბჟა ვა რე. 1932 წანას ოორტიქ წჷმარინუ რუმე მატერიაშ არსებობაშ იდეა. ოორტიქ ძირუ დო გიმირკვიუ გალაქტიკური ჰალო. იან ოორტო გურაფულენდჷ კომეტეფს ხოლო დო რე ავტორი შხვადოშხვა რევოლუციური ჰიპოთეზეფიშ კომეტეფიშ გეშა. იან ოორტიშ ჯოხონობაშ რე ოორტიშ მუნაფა, ოორტიშ კონსტანტეფი დო ართი ასტეროიდი. იან ჰენდრიკ ოორტიქ ღურუ 1992 წანაშ 5 გერგობათუთას, 92 წანერქ. ოორტიშ ღურაშ გეშა ინდოარი ასტროფიზიკოსიქ სუბრაჰმანიან ჩანდრასეკარიქ თქუ: ასტრონომიაშ დიდი ჭყონიქ ეკირთჷ დო ჩქი ხოლო ბდინუთ თიში ოროშ უმუშო. კოსმოსიშ ევროპული სააგენტოშ ოფიციალური ვებსაიტიშ აზრით იან ოორტი რდჷ XX ოშწანურაშ ართ-ართ უდიდაში ასტრონომი. ოორტი მერჩქინელი რე რადიოასტრონომიაშ პიონერო.
ჯამუ (მიარეშანულამი)
ჯამუ შილებე შანენდასი:
ვიკტორ-ფახარდო (პროვინცია)
200პქ|მინი|მარჯვნივ|ვიკტორ-ფახარდოშ პროვინციაშ აბანდვალა აიაკუჩოშ რეგიონს ვიკტორ-ფახარდო — პროვინცია აიაკუჩოშ რეგიონს, პერუს. პროვინციაშ ნანანოღა რე უანკაპი. ფართობი აკმადგინანს 2,260.19 კმ²-ს, მახორობა — 27,919 ადამიერს.
პროვინციას ომძღჷ:
პროვინცია ადმინისტრაციულო ირთუ ვითოჟირ რაიონო.
რესურსეფი ინტერნეტის
კატეგორია:პერუშ პროვინციეფი კატეგორია:აიაკუჩოშ რეგიონიშ პროვინციეფი
ჰელიოცენტრიზმი
ჰელიოცენტრიზმი, ჰელიოცენტრული სისტემა რე ასტრონომიული მოდელი, ნამუშ მეჯინათ ბჟა ცენტრის რე დო თის, დიხაუჩა დო შხვა პლანეტეფი მუკი-მუკი გართანა. ტერმინი ჰელიოცენტრიზმი ბერძენული რე: ἥλιος helios „ბჟა“ დო κέντρον kentron „ცენტრი“. ჰელიოცენტრიზმიშ დუმარსხუაფალო ჯვეში ბერძენი ასტრონომი არისტარქე სამოსარი იკოროცხუ. არისტარქექ წჷმარინუ მოდელი, ნამუშ მეჯინათ ბჟა რე ცენტრის დო თის დიხაუჩა მუკი-მუკი გართანს. არისტარქეშ ჸათე იდეა გერსხილი რე ჯვეში ბერძენი ფილოსოფოსიშ ფილოლაოსიშ (470 – 385) იდეეფს. ფილოლაოსის ოქიანუშ ცენტრო დაჩხირი მიოჩქუდჷ. არისტარქექ დაჩხირო ბჟა ქიმირჩქინჷ დო პლანეტეფი, რსხულეფო, ნამუეფი ბჟას გართანდეს. არისტარქე ფიქრენდჷ ნამდა მურიცხეფი რდეს ბჟაცალ რსხულეფი, ნამუეფი ბჟაშე უმოს შორს იდვალუაფუდჷ. არისტარქეშ მენცარულ იდეეფქ იგნორირებულქ იჸუ დო პოპულარობა ვეიაჭოფჷ. მუშენი და ჸათე პერიოდის უმოსო მეღებული რდჷ არისტოტელეშ დო პტოლემეშ გეოცენტრული მოდელი. არისტარქეშ იდეეფქ რენესანსიშ პერიოდიშახ გოჭყოლადირქ იჸუ. ჰელიოცენტრული მოდელიშ უკულიან გოვითარაფაშა დიდი თია მიშეღჷ შინელი ასტრონომიქ ნიკოლოზ კოპერნიკიქ. კოპერნიკიშ იდეეფს უკულ კოპერნიკიშ რევოლუციაქ მაჸუნუ დო უკულ თიქ დოთირუ ადრეიან პერიოდეფიშ დომინანტური გეოცენტრული მოდელი.
ლიტერატურა
კატეგორია:ჰელიოცენტრიზმი
ჯვ. წ. 561
— ახალი წანეფიშ ეჭარუაშახ 561 წანა.
ნაღურა
კატეგორია:
კონრად ლორენცი
კონრად კორენცი (დ. 7 გეორობათუთა, 1903, ვენა, ავსტრია – ღ. 27 ფურთუთა, 1989, ვენა) — ავსტრიალი ზოოლოგი, ზოოფსიქოლოგი დო ორნითოლოგი, კლასიკური ეთოლოგიაშ ართ-ართი შინელი დუმარსხუაფალი, ნობელიშ პრემიაშ ლაურეატი ფიზიოლოგიაშ დო მედიცინაშ დარგის (1973).
რესურსეფი ინტერნეტის
კატეგორია:ავსტრიალეფი კატეგორია:ავსტრიალი ზოოლოგეფი კატეგორია:ნობელიშ პრემიაშ ლაურეატეფი კატეგორია:დუნაბადი 1903 კატეგორია:ნაღურა 1989
მალტაშ ნოღეფიშ ერკებული
მალტაშ რესპუბლიკაშ ნოღეფიშ ერკებული.
ნოღეფიშ რუკა
რუკაშ ლეგენდა:
რესურსეფი ინტერნეტის
სტატისტიკაშ ერუანული ოფისი
მალტა
ხოსე ეჩეგარაი ი ეისაგირე
ხოსე ეჩეგარაი ი ეისაგირე (ესპ. José Echegaray y Eizaguirre; დ. 19 პირელი, 1832, მადრიდი, ესპანეთი — ღ. 4 ეკენია, 1916, მადრიდი, ესპანეთი) — ესპანარი დრამატურგი, მათეტიკოსი, ინჟინერი დო პოლიტიკოსი, ნობელიშ პრემიაშ ლაურეატი ლიტერატურაშ დარგის (1904), მაართა ესპანარი ნამუქით მიპალუ ნობელიშ პრემია.
რესურსეფი ინტერნეტის
კატეგორია:ესპანარეფი კატეგორია:ესპანარი დრამატურგეფი კატეგორია:ნობელიშ პრემიაშ ლაურეატეფი ლიტერატურაშ დარგის კატეგორია:ნობელიშ პრემიაშ ლაურეატეფი კატეგორია:ესპანარი ნობელიშ პრემიაშ ლაურეატეფი კატეგორია:დუნაბადი 1832 კატეგორია:ნაღურა 1916
მადაგასკარიშ პრეზიდენტი
მადაგასკარიშ პრეზიდენტეფიშ ერკებული
1 დ. რაცირაკაშ დო მ. რავალომანანაშ შქას ხეშუულაფაშო ბურჯაფი მიშჷ 22 ფურთუთაშე 5 კვირკვრშახ.
რესურსეფი ინტერნეტის
კატეგორია:მადაგასკარი კატეგორია:აფრიკაშ ქიანეფიშ პრეზიდენტეფი *
ჟანრი
ჟანრი (ფრანგ. genre - „სახეობა“ ვარა „ტიპი“), ლიტერატურული კომპოზიციაშ კატეგორიზაფაშოს კრიტერიუმეფიშ დუდიშული ართიანალა; თე ტერმინს ხელობუაშ ნამდგარდია შხვა სახეშ დო ვარ გჷმნათქუმელიშ ფორმაშ გოთანჯაფაშო ირინუანა.
ხელობუაშ ნამდგარდია ფორმას, ჟანრეფი ბუდნოვანი კატეგორიეფიე, ნამუეფსუთ არგამათ გჷმოხანტილი თანჯეფი ვა გარჩქუნა. ჟანრეფი კონვენციური ხასიათიშიე დო ხელობუაშ ბრელი ართუმრთი ართი დო იგივე შვანს მუსხირენი ჟანრის ორხველჷ, თე დო ვარ თი ჟანრიშ პრინციპეფიშ სესხაფაშ დო გოართამაფაშ გეშა. ზიტყვა „ჟანრი“, მუჭოთ წესინ, იფაჩუ ხელობუა დო კულტურაშა, გჯშაკერძაფილო ლიტერატურაშა. ჟანრიშ დუმაგურაფალი ოკითხურს ჟანრიშ კონცეფცია დოგმატურალას გჷშმაკოროცხუნს. უმოსო, აღიარაფილიე, ნამდა ხელობუაშ დო ლიტერატურაშ მინუშეფს ესახებუ თენა თუ თი ჟანრი ვარა მეუდირთუ თინეფიშ კონვენციეფს.
რესურსეფი ინტერნეტის
კატეგორია:ჟანრეფი კატეგორია:ფრანგული ზიტყვეფი დო ფრაზეფი
ამილახვარეფი
ამილახვარეფი — თავადეფიშ დინასტია ქართლიშ ომაფეს, ფშხუ ოთავადეშ, ოამილახორეშ მინჯეეფი. ახალდაბაშ ჯიხა, შიომღვიმეშ დო სამთავისიშ მონასტერეფი თინეფიშ გვარიშ მინჯალაშა მიშმეშჷ. უღუდეს თაშნეშე ოგვარე დოხორეეფი, ხეშუულებაშ ინსიგნიეფი დო ოთხი ოლჷმარი შილაშე ართი ამილახვარეფიშ რდჷ. „ამილახვრეფიშ ოლჷმარი შილა“ („ამილახვრიანთ საომარი დროშა“) თხილერი რე საქორთუოშ ხელუანობაშ სახენწჷფო მუზეუმს დო, დოხოლობათ, XV ოშწანურათ რე თარიღებური. ამილახვარეფი ფეოდალური ქართლიშ გჷშარჩქინელი პოლიტიკური, ოურდუმე დო კულტურაშ მოღალეეფი რდესჷ. ვახტანგ VI-შ სამართალიშ წინგეფიშ ნაშაყარაშ მეჯინათ, ოთავადეშ უნჩაში, ამილახორი ქართლიშ ომაფეშ ართ-ართი დიდებუანი თავადი რდჷ. თიში სქუალეფი ამილახვარიშსქუალებო(ამილახვრისშვილი) იშინუფუდესჷ დო, გვარიშ შხვა მაკათურეფწკჷმა ართო, მაჟირა დო მასჷმა ხარისხიშ თავადებო იკოროცხუდესჷ. ოთავადეშ უნჩაში, თაშნეშე, ჟიმოლენ ქართლიშ ოშილეშ სარდალი დ გორიშ მოურავი ხოლო რდჷ. შხვადოშხვა ბორჯის ამილახვარეფს უკინებუდესჷ ეშიკაღასბაშიშ, ბოქაულთუხუცესიშ, ყორჩიბაშიშ, მოლარეთუხუცესიშ დო შხვა პოსტეფი.
კამერუნიშ პრეზიდენტი
რესურსეფი ინტერნეტის
კატეგორია:კამერუნი კატეგორია:აფრიკაშ ქიანეფიშ პრეზიდენტეფი *
ამილახვარეფი
გვარიშ ისტორია
ამილახვარი უჯვეშაში დიდებუანი გვარი რე ფეოდალური საქორთუოს. ვახუშტი ბაგრატიონიშ გჷნოჩამათ, ამილახვარეფიშ გვარიშ გენეალოგიას უჯვეშაშ თავადური გვარიშა — ზედგენიძეეფშა (ზევდგინიძეეფი) მეპუნთჷ. ხოლო უკული, იოანე ბატონიშვილიშ გჷნოჩამათ, ჯვ. წ. 65 წანას, პომპეუსიშ ქართლიშა ლაშქუაშ ბორჯის, თის ჸუნდჷ ართი რომაალი ხემანჯღვერი, ნამუქ ქართლის დოსკილადა გეგნოჭყვიდჷ დო თიშ მოდგამეფქ, ზედგნიძეეფიშ გვარით ქიშუეს თავადიშ ტიტული XI ოშწანურას. თეშ გეშა თინა ჭარუნს.
გვარიშ გორჩქინა
გვარიქ გორჩქინდჷ ამილახორიშ ომოხელე პოსტიშე. ამილახორი არაბულო საჯინებოშ ამირას, მეჯინიბეთუხუცესობა რდჷ (არაბ. ამირ ახურ — საჯინებოშ ამირა). თინა რდჷ გოართიანაფილი ფეოდალური საქორთუოშ ცენტრალური სახენწჷფოშ აპარატიშ ოურდუმე საქვარეფიშ მოხელე — ამირსპასალარიშ ალმახანდე, ოვაზირეშ მაკათური ოთათბირე ხონარით. თიში ალმახანდე მოხელეეფი რდესჷ მეაბჯრეთუხუცესი დო მეჯინიბეთუხუცესი. დარბაზობაშ ბორჯის ამილახორი პატით მეჭურჭლეთუხუცესიწკჷმა და მსახურთუხუცესიწკჷმა რდჷ გომანგეფური . თე მონძეობათი პოსტიშ ჯოხოშე გორჩქინდჷ არხალი გვარი — ამილახვარი.
გვარიშ ჸალეფი
ზედგინიძე-ამილახვარეფიშ დინასტიაშ ჸალეფი რდესჷ: გურამიშვილეფი დო ტუსიშვილეფი კახეთის, ხიდირბეკიშვილეფი სამცხეს დო დინახალენ ქართლის, დო ემუხვარეფი აფხაზეთის.
სქოლიო
კატეგორია:საქორთუოშ ფეოდალური საგვარეულოეფი კატეგორია:ამილახვარეფი
ქეით მარა
ქეით რუნი მარა (Kate Rooney Mara; დ. 27 ფურთუთა, 1976, ნიუ-იორკი) — ამერიკალი არტისტი. გინოღალირ რე შხვადოშხვა ფილმეფს: რკინაშ კოჩი 2 (2010), 127 სათი (2010), ტრანსცენდენცია (2014), მარსალი (2015) დო შხვა. 2006 წანას უღუდჷ როლი სერიალს 24.
რესურსეფი ინტერნეტის
კატეგორია:ამერიკალი არტისტეფი კატეგორია:დუნაბადი 1976 კატეგორია:ნიუ-იორკალეფი
მარჯანიშ ზუღა
thumb|250x250px|მარჯანიშ ზუღაშ რუკა მარჯანიშ ზუღა იდვალუაფუ  ავსტრალიაშ ოორუე-ბჟაეიოლშე. თიშ თანჯეფი გოჸუნსჷ ბჟადალშე ავსტრალიას, ბჟაეიოლშე  ვანუატუს დო ახალი კალედონიას, ოორუეშე სოლომონიშ კოკეფს, ობჟათეშე - ტასმანიაშ ზუღას. დიდი ბარიერული რიფიშ შანულამი ნორთი მარჯნიშ ზუღას რე.
სქოლიო
კატეგორია:ზუღეფი ანბანიშ მეჯინათ კატეგორია:მარჯანიშ ზუღა კატეგორია:ზუღეფი კატეგორია:რჩქალი ოკიანეშ ზუღეფი
ფლავიო-ალფაროშ კანტონი
ფლავიო-ალფაროშ კანტონი (Cantón Flavio Alfaro) — კანტონი ეკვადორს, მანაბიშ პროვინციას. ადმინისტრაციული ცენტრი რე ნოღა ფლავიო-ალფარო. 2001 წანაშ ეჭარუაშ მუნაჩემეფით მახორობა 25 390 ადამიერს აკმადგინანდჷ.
ვიტებსკიშ ოლქი
ვიტებსკიშ ოლქი (Віцебская вобласць) — ოლქი ბელარუსიშ ოორუეშე. ოლქიშ მახორობაშ მუდანობა 1 135 731 მილიონი ადამიერი. ადმინისტრაციული ცენტრი — ნოღა ვიტებსკი. ოლქიქ 1938 წანაშ 15 ღურთუთას დირსხჷ.
ისტორია
ოლქიქ 1938 წანაშ 15 ღურთუთას დირსხჷ, სსრრ-შ "01.15.1938 თირუეფიშ მიშაღალაშ გეშა კონსტიტუციას" (თარ კანონს) ომანგეთ.
ინგირი (ზუგდიდიშ მუნიციპალიტეტი)
ოფუტეშ ჯოხოდვალაშ ისტორია
ჯოხო ჯუღეჯიანი რე კუნტა ფორმა ამდღანერი ინგირიშ დიხაშ ართ-ართი ჯვეშ ნამინჯუ ჯუღელი ჯაიანიშ. ჟინოსქუა ჯაიანეფიშ თურიშ რდჷ ამდღანერი ინგირიშ დიხა დო წყარი ჭკორპატჷნობაშ გჷნოლაფაშახ. ჯუღეჯიანიშ მინდორს შინანს მარგალური ჯინჯიშ ქორთუ კლასიკოსი კონსტანტინე გამსახურდია მუშ ჯოხოშინელ რომანს „მთვარის მოტაცება“, მუჭოთ ცხენეფიშ გერულაფაშ დო მარულაშ აბანს.
ვიტებსკიშ ოლქი
ისტორია
სსრრ-შ გოჭყაფაშ ბორჯის, ოლქიშ ტერიტორია რუსეთიშ სხუნუეფიშ ფედერაციული სოციალისტური რესპუბლიკაშ ნორთი რდჷ. 1924 წანას, ოლქიშ თარ ნორთიქ ბელორუსიშ სხუნუეფიშ სოციალისტური რესპუბლიკას გეგნაჩჷ.
არიკი
არიკი — პოეტური მუნაგონუ, ფანტასტიკურ ამბეს გერსხილი ოთხობელუე ნაწარმეფი, ნამუთ მერსხილი რე სინანდულეწკჷმა იდეათ, თემატიკათ, მოტივეფით, სიუჟეტით, ნინაშობური მუშობურობეფი, ერუანული კოლორიტით. არიკი რე პროზაულით დო ლერსით. თინა ეპოსიშ ართ-ართი ჟანრი რე, თიწკჷმა არხოს გერე ნორაგადუერი.
ინგირი (ზუგდიდიშ მუნიციპალიტეტი)
ოფუტეშ ჯოხოდვალაშ ისტორია
ოირემე ინგირიშ თემიშ (საკრებულოშ) ართ-ართი ოფუტე რე დო ქორთული „საირმეშ“ მანგი რე. დოკუმენტეფს ვარე ძირაფილი, მარა კათაშ გჷნნაჩემით ოირემეს დადიანეფს ირემეფი უხედეს. ოფუტეს ამდღა ხოლო რე ჭიჭე ნუზუშ ტყა დოსქილადირი, ნამუსჷთ მახორუეფი „დადიანეფიშ ბაღჩას“ უძახჷნა.
ვიტებსკიშ ოლქი
გეოგრაფია
ვიტებსკიშ ოლქი იკათუანს 40,000 კმ² ფართობის, ნამუთ დოხოლაფირო ბელარუსიშ ედომუშამი ტერიტორიაშ 19.4% რე.
2000 წანას, ბელარუსი მენცარეფქ ალექსეი სოლომონოვქ დო ვალერი ანოშკოქ ანგარიში გჷმაბჟინეს, სოდე თინეფქ გაცხადეს, ნამჷ-და ევროპაშ გეოგრაფიული ცენტრი ტობა შოს (Шо), ვიტებსკიშ ოლქის იდვალუაფუდჷ.
არიკი
რესურსეფი ინტერნეტის
კატეგორია:ლიტერატურული ჟანრეფი
ვიტებსკიშ ოლქი
გეოგრაფია
ოლქის იდვალუაფჷ ერუანული შანულობაშ მიარე ერუანული პარკი, ტყაჩირი დო თხილერი ტყარი ორთა, ვინდარო ბელარუსიშ მუსხირენ შხვა ოლქის. ბრასლავიშ ტობეფი დო ნაროჩიშ ერუანული პარკეფი დო თაშნეშე ბერეზინსკიშ ბიოსფერული ტყაჩირი იკათუანს ედომუშამი ოლქიშ ტერიტორიაშ 3,4%, თაშნეშე 22 ტყარი თხილერ პარკის, ნამუსჷთ ერუანული შანულობა უღუ, ოლქიშ ტერიტორიაშ 4,1%-ის აკმადგინანს.
ინგირი (ზუგდიდიშ მუნიციპალიტეტი)
გეოგრაფია, ორთა
შინელი წყარეფიშ წორო ინგირს 2 ღალი ხოლო მეურს. ართის ჯოხო ჭელეთი დო ოფუტეს ოყაყალეშე თარგამულშა გინმოჭკირუნს, მაჟიაშ ჯოხო რე ლაგვილეფიშ ღალუ, ოირემეს იჭყაფუ დო ითებუ (მარძგვანშე ენმურს ჩხოუშიაშა).
ინგირიშ ფლორა დო ფაუნა მოსპილი რე. კათაშ გჷნჷნაჩემით, 200 წანაშ წოხოლე თე აბანეფს ირემი, ტყარი ღეჯი, გერი, ტურა, მელა დო ყურდგელი ხედჷ, მარა ამდღა თენა კაკალი ვარე დოსქილადირი. კათაშ დოხორაფაშ უკული ინგირს ტყალეფქ დეგვერდჷ დო კომუნისტეფქ მუშ ნორთი აბანშე სოდგა შილებედჷნ, ირდიხას ჩაიშ პლანტაციეფი გაშენეს დო თეთ ფაუნას ეკონია ოხორუ მიდუღეს. ჩხოუშიას და კუჩხობონს მუშ ბორჯის მიარენერი ჩხომი იჭოფუდჷ, მარა ეკონია 50 წანას ჟირხოლო თიშნერი წიკვილი რე (ჩხოუშია ინგირიშ გიშულაშა ზუგიდიდის გიშმურს), ბრელი ჩხომიშ ბუნაქ ვარა გვალო მედინჷ, ვარა აკაბურცხაქ დოსქჷდჷ. ლაგვილეფიშ ღალს 25 წანაშ წოხოლე ანაყუ კიბოია ხედჷ დო ასე თინა ხოლო ვახე, მუშ ბაძაძოთ ჩერნობილიშ ავარიაშ მუმაჸვენჯი რადიაციას წურაფულენა.
ჯვ. წ. 1192
— ჯვ. წ. XII ოშწანურაშ ჯვ. წ. 1190-იანეფიშ რანწკო 8-ო წანა. ახალი წანეფიშ ეჭარუაშახ 1192 წანა.
ინგირი (ზუგდიდიშ მუნიციპალიტეტი)
გეოგრაფია, ორთა
ტყარი ჩანარეფშე ინგირს ექიაქო იძირე: გვიმარა, ჯამპი, მუჸია, ჭყონი, ნუზუ, ჭუბური, ლაკაცია დო შხვა. ავსტრალიაშე რე მუშნაღელი ეკვალიტი (ევკალიპტი), ნამუთ მუშ ბორჯის მალარიაშ გჷნმაღალარ კოღოშ მასირალო დორგეს (სამარგალოშ შხვა ოფუტეეეფიშ წორო). 20 წანაშ წოხოლე ინგირს ბრელი რდჷ ტუნგოშ დო ჩაიშ პლანტაციეფი, მარა ასე ტუნგოქ სოთინ ვადოსქჷდჷ დო ჩაის ხოლო მახორუეფი ჭიე-ჭიეთ ეშმარღვანა თხირიშ დო ლაიტიშ ოთასალო.
ჯვ. წ. 1192
ნაღურა
კატეგორია:
ინგირი (ზუგდიდიშ მუნიციპალიტეტი)
მახორუეფი
2014 წანაშ ეჭარუაშ მუნაჩემეფით ოფუტეს ოხორანს 4049 ადამიერი. ინგირი ზუგდიდიშ რაიონიშ სიდიდათ მა-2 ოფუტე რე (კჷნასქიდუ ხვალე კახათის).
ეთნიკურო შხვაშე ბრელით უმოსი (95%) მახორუ ქორთუეფი რე (მარგალეფი): ოფუტეშ მაართა მახორუეფიშ გამნარყი დო აფხაზეთიშ კონფლიქტიშ გეშა გალიშ რაიონშე თხოზინელი კათა. 20 წანაშ წოხოლე ინგირიშ მეურნობას გვარიანო ოხორანდეს რუსეფი, მარა ამდღა ექიაქო რენა. მა-20 ოშწანურშ შქაშ მუნაველეფი რე შონეფიშ მუსხირენი ფანია (კვიციანეფი...)
ისტორია
ინგირი დო ოირემე ახალი ოფუტეეფი რე, 150 წანაშ უხანაშ ვართი ართი რე დო ვართი მაჟირა. დიოდღარო ისტორია ვამარზენა მუთუნ ინფორმაციას თე ოფუტეეფიშ უმოს ჯვეშ მახორუეფშენ (შურო ქახორანდჷ მითინი და). ართი თიშ რაგადი შილებე, ნამდა ჯვეშო თე დიხეფი ჟინოსქუა ჯაიანეფიშ რდჷ, მარა თე გვარიშ კათაქ ამდღაიან ინგირც ვადოსქიდჷ (ნამთინეფი ნოღა ზუგდიდს ოხორანა).
ვიტებსკიშ ოლქი
ადმინისტრაციული დორთუალაა
რეგიონალური დოჸუნალობაშ ნოღეფი:
ვიტებსკიშ ოლქი იკათუანს 21 რაიონს:
ეკონომიკა
ოლქიშ მაჸვენჯი ინდუსტრიელი დარგეფი რე: ოჭვაშეშ — დოხოლაფირო 58%, ელექტროენერგიაშ — 10.8%, ოჭკომალიშ ხერეჭუაშ — 8.8%, ქექე ხერეჭუაშ — 5.1%, ქიმიური დო ნაფთობქიმიური ხერეჭუა — 1.9%.
სქოლიო
კატეგორია:ბელარუსიშ ოლქეფი
ინგირი (ზუგდიდიშ მუნიციპალიტეტი)
ისტორია
ოფუტეეფიშ ისტორია მა-19 ოშწანურაშ 60-იანი წანეფიშ ეკონიაშე იჭყაფუ. 1861 რუსეთიშ იმპერიას ოფიციალურო გეგნოლჷ ჭკორპატჷნობაქ დო 1864 წანას თე ამბეს ბჟაეიოლ საქორთუოს ხოლო ქიგიადგჷ დუდიქ. სამარგალოს რუსეთიშ თარობაქ ხოლო ჭახანც ქიჯინჷ (1867 წანაშა) დო მუჟამც სამარგალოშ ეკონია დადია დავით დადიანიშ სქუას ნიკო დადიანს 1 მილიონი ორქოშ მანათიშ მანგიორო სამარგალოშ თარობაშე ვარია ქარაგადაფეს დო სამარგალოქ ოფიციალურო რუსეთიშ იმპერიაშ ნორთო გინირთჷნი, მუშ პატჷნეფშე მარგალი ჸაძახეფს ხოლო დარცხებაფეს დუდი. ათენა რდჷ დო თელი ლაკადაშე ქიანაშ ჸაძახიშ მახორობაქ გეცუ დო კოლხიდაშ რზენშა ეჸარჷ, ახალი დიხეფიშ ოგორალო.
დიხეფიშ ეჭოფუა გვარეფო მიშჷ. ნამთინე გვარეფქ ერებამო გეგმიხორჷ ლაკადაშე დო ახალ ოხორუს მუშ კუნთხუეფი გეგმანწყუ. მაგალთო, ოირემეს არძაშ უმოს ქარჩეფიშ (ქარჩავა) გვარიშ კათა ოხორანს დო ართ კუნთხუს ლექარჩე ჯოხო. შხვა კუნთხუეფიშ მაგალითეფი: ოხოჭოლე (ხოჭოლეფი), ლეკვარაცხელიე (კვარაცხელიეფი), საარახამიო (არახამიეფი)...
ქორთუ ისტორიოგრაფეფიშ გითოგორუეფით ლაკადას მარგალეფშახ შონეფი ოხორანდეს დო თექიანი ტოპონიმიკა ბრელი შათხუალას ამდღა ხოლო შონური რე (მაგალთო პრეფიქს „ლე-“ გეოგრაფიული ჯოხოეფს). ინგირი დო ოირემეშ ტოპონიმეფს შონური ნოქურიშ ძირაფა (ჟიშე შინელი კუნთხუეფიშ ჯოხოეფი) ხოლო ართი საბუთი რე მახორუეფიშ ლაკადაშე მოულაშ დასანტკიცებელო.
მოხუჯურ აბანქ (ნოღა ზუგიდიშ სიხოლუა) ინგირს დო ოირემეს მახორობეფიშ ძინას ქოუნწყუ ხე. ულირი ოშწანურაშ 30-იან წანეფს ოფუტეეფი ამდღანერიშ 80 პროცენტით დოხორელი რდჷ დო თიშ უკული ზუგდიდიშ რაიონიშ ართ-ართი უდიდაშ ოფუტე რე.
მაჟირა მოსოფელიშ ლჷმას ბრელ ინგირალქ დო ოირემალქ მედინჷ, თინეფიშ ჯოხოშ მაშინალო ინგირს დო ოირემეს მუშუშუს მემორიალეფი რე ღოლამირი. 60-იან წანეფშე ოფუტე კინ წიმი ეწმიკინანს. ირდუ ჩაიშ პლანტაციეფიშ ფართობეფი, ინწყუმუ ჩაიშ ფაბრიკა, ანგურაშ ქარხანა (ოირემეს). ოფუტე 2 ეკონომიკური ართურო ირთუ: ინგირიშ კოლმეურნობა და მეურნობათ, იგაფუ ახალი ადმინისტრაციული დგჷმილეფი, სკოლეფი, ინწყჷმუ სკოლა-ინტერნატი, მარა თექ ირფელქ უხანოქ იჸუ, დიო მუჭო თელი სხუნუეფიშ რსხუს მოდვალირი კორუფცია დო უჭყანე ეკონომიკურ სისტემაშ დო უკული შინელი ქიანაშ აკოცჷმაშ გეშა.
საქორთუოშ ომენოღალური დო სეცესიური (აფხაზეთიშ) ლჷმეფქ ინგირი თელი ქიანაშ წორო დიდი გაჭირებას ქენაჸათჷ, მარა თარი ლჷმეფქ ოფუტეს გეიოჩირთჷ. 1992 წანას ინგირიშ სკოლა ინტერნატის სახენწჷფო სხუნუშ დინოხოლენი ჯარიშ ნორთი გერდჷ და ოფუტეშ მახორუეფწკჷმა ეკონიაშა ჯგირი ურთიერთალა უკინებუდჷ. თე ბორჯის მანგარო ქიძინჷ ფანიეფშა მინოცჷმაქ (გერნაფა), სერით გალენი გიმულა ჭირდჷ, ოფუტეს ვარდჷ სინთე, ვეგმიჩამუდ ქობალი დო მახორუეფი ჭკიდი დო ღუმუთ ეთმიჯუმანდეს დუს. ბრელქ რუსეთშა მიდართჷ სამუშაშ ოგორალო.
უკულიანი წანეფს რინაქ თელი საქორთუოშ წორო ჭიე-ჭიეთ ქიგინწყუ, მარა ეკონომიკურო ოფუტეს ამდღა ხოლო მანგარო უჭირს.
ეკონომიკა
სხუნუეფიშ რსხუშ აკოცჷმაშა ინგირი ჸონიერ ოფუტეთ იკოროცხუდჷ. იწილუდჷ დო გინმიმუშებუდჷ ჩაი, კოლმეურნობას უღუდჷ ორინჯიშ დიდი ფერმა (ჩხოუშ), ოირემეს, ლაგვილეფიშ ღალს მონწყილი რდჷ კობრიშ დჷმაჭყანაფალი აუზი, მუშენდჷ ანგურაშ ქარხანა და ავტოსარემონტო სახელოსნო, მახორუეფიშ გვარიანი ნორთი დოსაქვარაფილი რდჷ რკინაშშარაშ სადგჷმს ხოლო.